ПРАВИЛНИК 
за вътрешния ред, организацията и управлението на „Общински пазари Н.З." ЕООД гр. Нова Загора

I. [bookmark: bookmark0][bookmark: bookmark1]ОБЩИ ПОЛОЖЕНИЯ
1. Този Правилник регламентира правилата за организация на "Общински пазари-Н.З." ЕООД, гр. Нова Загора и управлението на включеното в активите на дружеството имущество /вещи и имоти/ и е задължителен за спазване от всички лица, осъществяващи дейност на територията на Общинските пазари в град Нова Загора.
2. Правилникът регламентира реда за предоставянето и ползването на търговска площ, обекти и имущества, тяхното опазване, зареждане на обекти и търговските маси, работното време на пазара, поддържането на хигиена, движението и паркиране на автомобили, санкциите за нарушаване на установения ред и др.
3. Правилникът регламентира стартовите базисни цени за отдаване под наем на имуществото на "Общински пазари-Н.З." ЕООД, гр. Нова Загора.
Основни цели на Правилника.
С настоящият правилник едноличния собственик на капитала на „Общински пазари Н.З." ЕООД се стреми да създаде равноправни условия за разгръщане на свободната стопанска инициатива на производители и търговци и осъществяване на лоялна конкуренция между тях, осъществяване на ефикасен контрол по спазване на нормативни актове на компетентните органи, гаранции за защита интересите на потребителите.
II. ПРЕДМЕТ И ОБХВАТ НА ДЕЙНОСТТА НА ПАЗАРИТЕ
4. Дейността на „Общински пазари Н.З." ЕООД основно се изразява в управлението на имуществото на дружеството, а именно, отдаване под наем на открити и закрити специализирани търговски площи и оборудване.
5. Обхватът на дейността на Общински пазари включва търговия с обработена и необработена селскостопанска продукция от растителен и животински произход, цветя мед и пчелни продукти, риба и рибни продукти, месо и месни продукти, хранителни продукти-местно производство и внос, живи животни и птици, посадъчен материал, промишлени стоки, стоки втора употреба, както занаятчийски услуги и др.
6. Предлаганите стоки за продажба трябва да са придружени с необходимите документи за произход и качество, както и документи за съответствия с хигиенните и санитарни норми.
7. За стоките подлежащи на разрешителен режим за продажба, като акцизните стоки - алкохол, тютюневи изделия и други, продавачите им трябва да притежават съответното разрешително.
8. Общинския съвет предоставя на „Общински пазари Н.З." ЕООД правото да управлява и стопанисва следните обекти:

Централен общински пазар-пл."Търговски" № 8 включващ:
Закрити стационарни обекти:
· Сграда „Покрит пазар с магазини и офиси"
· Сграда „Хале с щандове за търговска дейност";
· Модулни магазини по ул. „1-ви май"
· Тухлени павилиони;
· Дървени павилиони;
· Летен минибар;
· Временни преместваеми павилиони;
Зеленчуков пазар;
Промишлен пазар/битак/.
9. Продажбите на Общински пазари се извършват по свободно определяеми цени, освен в случаите, когато по нормативен акт за някои стоки е предвиден друг ред за ценообразуване.
10. Управителят на "Общински пазари-НЗ" ЕООД град Нова Загора сключва договори свързани с осъществяване дейността на дружеството.
III. ОТДАВАНЕ ПОД НАЕМ НА ЗАКРИТИ СТАЦИОНАРНИ ОБЕКТИ.
11. Закритите стационарни обекти, собственост на дружеството се отдават под наем след провеждане на публичен търг или публично оповестен конкурс по реда на Раздел 12 от Наредбата за упражняване правата на собственост на общината върху общинската част от капитала на търговските дружества.
12. В отделни случаи с разрешение на Общинският съвет отдаването под наем може да се извърши без търг или конкурс след преговори с потенциални наематели /чл. 14 ал. 2 от Наредбата/.
13. До търг или конкурс с явно наддаване не се допуска кандидат, който има парични задължения към "Общински пазари-НЗ" ЕООД и към Община Нова Загора.
14. (Изменена с Решение № 264/29.11.2024г.) Общи условия за провеждане на търг:
· Описание на обекта;
· Начална тръжна цена;
· Дата, място и час на провеждане;
· Размер на депозита;
· Други тръжни условия, утвърдени от управителя.
Съобщението за търга се публикува на интернет страницата на Община Нова загора най – малко 15 дни преди крайния срок за внасяне на депозити за участие и се обявява на видно място за обявления на територията на Общинския пазар.
15. (Изменена с Решение № 264/29.11.2024г.) Общи условия за провеждане на конкурс:
Условия за провеждане на конкурс могат да бъдат:
· Заплащане на определена цена;
· Запазване предназначението на обекта;
· Запазване или създаване на работни места;
· Извършване на инвестиции;
· Други условия, свързани с опазването на околната среда;
· Други условия, съобразно спецификата на сделката;
Управителят утвърждава конкурсните книжа и определя приоритетните условия на конкурса. Конкурсът се открива със заповед на Управителя на Дружеството, която съдържа:
· Описание на обекта;
· Вид на конкурса;
· Начална цена;
· Дата, място и час на провеждането;
· Размера на депозита
· Специални изисквания към участниците, когато това се налага от вида на обекта;
· Други конкурсни условия, утвърдени от управителя.
Изискванията за участие в конкурса и срока за подаване на предложения се публикуват на интернет страницата на Община Нова Загора, най – малко 10 дни преди крайният срок за подаване на предложенията за участие.
IV. ПРАВО НА ПОЛЗВАНЕ НА ТЪРГОВСКИ МАСИ И ТЪРГОВСКИ ПЛОЩИ документи

16. Търговски маси на територията на Зеленчуковия пазар могат да ползват всички физически и юридически лица.
17. Всички търговци на Зеленчуковия пазар следва да притежават на за закупуване на стоката и сертификати за произход и на производители селскостопански продукти представят качество

Удостоверение за производител на селскостопанска продукция.
18. Измервателните уреди, с които работят търговците да бъдат маркирани от Регионалния център по стандартизация.
19. Търговците следва да притежават апарат с фискална памет.
20. Предлаганите за продажба пресни плодове и зеленчуци следва да отговарят на изискванията за качество по НАРЕДБА № 108 от 12.09.2006 г. за изискванията за качество и контрола за съответствие на пресни плодове и зеленчуци на Министерството на земеделието и горите.
21. Всички търговски маси се предлагат за абонаментно ползване за срок от един месец или на ден.
При предоставянето на ползването за срок от един месец абонатите от предходния месец заявяват желанието си за удължаване срока на ползване, като от 25-то до края на текущият месец си подновят абонамента за следващия месец. Неплатените до края на текущият месец маси се обявяват за свободни и
се раздават по реда на записалите се кандидати.
При предоставянето на търговските маси за ден, абонатите до 17,00 часа на текущия ден заявяват желанието си за ползване на търговската маса за следващия ден.
Заплащането на наема на търговската маса -дневен или месечен, се извършва въз основа на оформена фактура и касова бележка.
Зеленчуковите маси в района на общински пазари са разделени на зони, според тяхното местоположение, както следва:
I-ва зона включва масите : от № 1 до № 34, 36 и 37;
II-ра зона включва масите : от № 35 до № 65, без № 36 и № 37;
III-та зона включва масите: от № 66 до № 71.
22. Всяка зеленчукова маса е обозначена с пореден номер в горният си край. При установена повреда или унищожаване на тази табелка наемателят на зеленчуковата маса следва да я заплати или възстанови. 
23. Търговската площ на зеленчуковата маса е определена с ограничителна линия. Тя се въвежда с цел поддържане на санитарно хигиенните норми на работните места и правилата за експлоатация на масите. Наемателят е длъжен да я спазва, а при нарушение се отнема правото за ползване на търговското място.
24. Търговията на Промишления пазар се извършва само на определените за това търговски площи /места под навеси/.
25. Предоставянето на ползване на търговски площи /маси/ на Централния кооперативен пазар може да се осъществи и чрез закрит търг или жребий, по определен от управителя ред.
Жребият или търгът се насрочва през текущия месец със заповед на управителя на дружеството, и се извършват от назначената от управителя за тази цел комисия.
Комисията обявява по подходящ начин най-малко два дни предварително търговските площи /маси/, за които се провежда жребий или закрит търг, началната базисна цена и дата, на която да се депозират предложенията. Всеки кандидат представя на комисията в запечатан плик своето предложение за цена на ползване, не по-ниска от обявената базисна. Цената се изписва цифром и словом. Върху плика се отбелязва името на кандидата или упълномощеното от него лице и номера на търговската маса, а в предложението същите данни и документа, удостоверяващ представителната власт на пълномощника, ако участника се представлява от пълномощник. Предложенията се предават на комисията до 10:00 часа на обявената дата. Председателят на Комисията в присъствието на кандидатите отваря всеки плик, проверява редовността на предложенията, обявява предложената сума по всяко предложение. Този от участниците, който е предложил най висока цена се обявява за спечелил. За жребия се прилагат обичайните за жребия правила. За проведеният закрит търг се съставя протокол, в който се отразява участника предложил най-висока цена, както и още двама участници, предложили предшестващите по-ниски цени. За жребия се съставя протокол, в който се отразява определения чрез жребий участник и предложената от него цена.
При предложена еднаква най-висока цена от повече кандидати, комисията определя ползвателя след явно наддаване между тях, което започва от тази цена.
Кандидатът, определен от Комисията за спечелил, заплаща сумата за месечно ползване на търговската маса до 15,00 часа на същият ден, в който е провеждан жребия или закрития конкурс. Ако той не я заплати в този срок, масата се предоставя на вторият по ред участник, който следва да заплати до 16,00 часа. При отказ и на втория кандидат, сумата следва да се внесе от третият по ред кандидат, съгласно протокола на комисията до края на работния ден. В случаите, че масата не се заплати от нито един от тримата кандидати или от определения чрез жребий кандидат, тя се счита за свободна и се предоставя за дневно ползване по ред определен от Управителя.
26. На територията на „Общински пазари-НЗ" ЕООД се забранява:
· Поставянето на собствени съоръжения /шатри, стелажи, витрини и др./.· Разместването и преоформянето на наетите съоръжения без

разрешение.
-  Извършването на строителни дейности.
- Паркирането на автомобили и ремаркета, с изключение на определените за това места.
- Паленето на огън.
- Замърсяване и увреждане на наличните съоръжения и инвентар.
- Разполагането на стоки и амбалаж, извън разрешените места или на места, затрудняващи търговската дейност и достъпа на клиентите до търговските маси.
- Продажбата на открито на мас, пръжки, туршии, вино, ракия и домашно приготвени сирена, месо, риба и яйца и млечни продукти.
- Продажба на домашни животни /птици, кучета, зайци/.
27. Не са трайно определени за търговия местата: тротоари, пътеки, алеи и входове.
V. ПРАВА И ЗАДЪЛЖЕНИЯ НА ПРОДАВАЧИТЕ НА СТОКИ И УСЛУГИ
28. Наемателите имат право:
· Да наемат по установения ред обекти, съоръжения и услуги, собственост на "Общински пазари-НЗ" ЕООД, гр. Нова Загора;
· Да извършват продажба на стоките, съгласно специализацията на сектора и пазара;
· Да ползват безплатно питейна вода, контейнери и кофи за смет.
· Да търсят съдействието от управлението на пазарите и правоохранителните органи при констатиране на кражби и повреждане на инвентара, съоръженията, зелените площи и др.
29. Наемателите са задължени:
С грижа на добър стопанин да ползват предоставеното им имущество, а също така да не променят разположените по схема търговски обекти /маси/, а при необходимост от промяна, това да става само с писмено съгласие от Управителя на Дружеството.
Да предлагат стоката си с етикет и цена, поставена на видно място за всяка изложена стока в съответствие с нейното качество
Да продават екологично чиста продукция, съпроводена с регламентираните сертификати и анализни свидетелства.
Продавачите на гъби и билки да поставят на видно място табелка с трите си имена и адрес. Да поддържат хигиена в непосредствена близост до обектите и масите и в края на работното време да почистват и изхвърлят отпадъците от търговската дейност на определените за целта места.
Да не подготвят и мият продукцията си на територията на пазарите, около масите и чешмата.
Да не извършват продажба на стоки на територията на зеленчуковият пазар от моторни и други превозни средства, както и от поставени без разрешение преносими собствени маси или на земята.
Да използват само изправни измервателни уреди, съобразени с изискванията по стандартизация и метрология.
Да не преотстъпват наетите площи, търговски маси, обекти, щандове, павилиони, магазини и инвентар на други лица.
Да възстановят или заплатят по действащи цени повредения или загубен инвентар собственост на Дружеството.
Да заплащат наема за търговската площ - дневен или месечен, въз основа на оформена фактура и касова бележка.
30. Наемателите на щандове в Сграда „Хале с щандове за търговска дейност", както и техните продавачи са задължени:
Да работят с чисто работно облекло.
Да регламентират в РИОКОЗ търговската си дейност и се сдобият с необходимите разрешителни.
Да имат лични здравни книжки със заверени прегледи.
Да не допускат външни лица зад щандовете, на които работят.
Да не пушат на работното си място.
Да поддържат необходимата хигиена на работното място, хладилниците и хладилните витрини със собствени материали и препарати.
Да изберат помежду си отговорник, който да ги представлява пред Управителя на Дружеството. Наемателите нямат право да преустройват и ремонтират работните клетки, да поставят рафтове, куки и други подобни, както и да изнасят инвентар, собственост на пазара.
31. Всички търговци трябва да притежават документи за закупване на стоката и сертификати за произход и качество.
32. Търговците трябва да притежават и апарат с фискална памет.
VI. [bookmark: bookmark2][bookmark: bookmark3]ПРАВА И ЗАДЪЛЖЕНИЯ НА ПРОДАВАЧИТЕ НА СТОКИ И УСЛУГИ В ПРОМИШЛЕН ПАЗАР/БИТАК/
33. Право да извършват търговия на промишления пазар /битак/ имат физически и/или юридически лица, които са регистрирани по Търговския закон или Закона за кооперациите.
34. Търговията на промишления пазар се извършва само в отдадените за това търговски площи/места под навеси, „клетки"/ и определена ограничителна линия. Забранява се използването им с цел склад или нощувка
35. Всички търговци на промишления пазар /битак/ трябва да притежават документи за закупване на стоката и сертификати за произход и качество.
36. Търговците са длъжни да притежават и апарат с фискална памет.
37. Местата в района на общинския пазар за търговия с промишлени стоки са разделени на клетки, както следва:
· Навес Север от клетка № 1 до № 14;
· Навес Юг от клетка № 15 до клетка № 22.
Заплащането на наема на търговската площ -дневен или месечен, се извършва въз основа на оформена фактура и касова бележка.
VII. ПРАВА И ЗАДЪЛЖЕНИЯ НА "ОБЩИНСКИ ПАЗАРИ-НЗ" ЕООД
38. Персоналът на "Общински пазари-НЗ" ЕООД, гр. Нова Загора е длъжен:
Да поддържа и стопанисва материално-техническата база на територията на общинските пазари.
Да оказва съдействие на наемателите и контролните органи при извършване на проверки.
Инкасира ежедневно свободни търговски маси, места и съоръжения заети от приходящи търговци, във и извън ограничителните линии.
Съставя констативни протоколи от извършените проверки, и в случай на нарушения да сезира съответните органи.
Да организира поддържането на реда и чистотата на пазарите, както и техническото състояние на обектите и съоръженията.
Да контролира спазването на настоящия Правилник от участниците на пазара.
Да осигури охрана на материално-техническата база на общинските пазари, като таксата за охрана е за сметка на наемателите.
Да информира по подходящ начин търговците и гражданите за регламентирания с настоящият правилник.
39. Служителите на "Общински пазари-Н.З." ЕООД имат право:
При системни нарушения на Правилника за вътрешния ред да съставят констативни протоколи и да не подновяват правото за ползване на търговска маса, терен или обект на територията на пазарите.
Да отстраняват всеки случай на нелоялна конкуренция на общинските пазари, а при създаване на картел да сезират Комисията по защита на конкуренцията.
Да инкасират наемната цена за ползване на място и съоръжение на пазарите.
Да събират авансово и в определените срокове задълженията по плащане на консумирани ел. енергия и вода.
VIII. ТРАНСПОРТИРАНЕ, РАЗТОВАРВАНЕ НА СТОКИТЕ
40. Влизането на МПС на Централен кооперативен пазар се разрешава само за извършване на товаро-разтоварна дейност, свързана с дейността на продавача /наемателя/ в определените за това часове.
Не се разрешава паркирането на МПС и ремаркета в района на пазара.
Разтоварването на големи количества стока от товарни коли става само с разрешение и по указание на управителя или определен от него служител на „Общински пазари" ЕООД.
Стоките се разтоварват, транспортират и складират само в подходящ амбалаж, който след освобождаването му се изнася извън района на пазара.
41. Влизането в района на Централен общински пазар се определя със Заповед на Управителя на Дружеството.
IX. [bookmark: bookmark4][bookmark: bookmark5]РАБОТНО ВРЕМЕ НА ПАЗАРИТЕ
42. (Изменена с Решение №264/29.11.2024г.) Работното време на Централен общински пазар през годината е както следва:
· От месец Април до месец Септември - от 07:30 ч. до 18:30 ч.
· От месец Октомври до месец Март - от 07:30 ч. до 18:00 ч.
Общинският пазар работи без почивен ден.

ЦЕНИ ЗА ОТДАВАНЕ ПОД НАЕМ И ПОЛЗВАНЕ НА ИМУЩЕСТВОТО НА „ОБЩИНСКИ ПАЗАРИ Н.З." ЕООД, ГР. НОВА ЗАГОРА.
43.  (Изменена с Решение № 264/29.11.2024г.) Цените за ползване на маси и търговски площи на зеленчуковия и промишления пазар и стартовите базисни цени за отдаване под наем на имуществото на "Общински пазари-Н.З." ЕООД, гр. Нова Загора се одобряват от едноличния собственик на капитала /Приложение № 1 и № 2/. По предложение на управителя на дружеството, кмета на Общината или на общински съветник, едноличния собственик на капитала може да внася изменения във вече одобрените базисни цени и цените за ползване на маси и търговски площи в зависимост от измененията на официално обявеният процент на инфлация въз основа на данни от Националния статистически институт. В тези случаи, считано от първо число на месеца, следващ месеца през който е прието решение за актуализиране на цените, наемните цени по сключените договори за наем се индексират. Цените за ползване на маси и търговски площи на зеленчуковия и промишления пазар се събират в новия размер при условията на т. 21 от настоящия правилник.
Цените по Приложение № 1 и № 2 влизат в сила считано от датата на приемането им от едноличния собственик на капитала на „Общински пазари Н.З." ЕООД, гр. Нова Загора и се прилагат за всички договори за наем, както и за ползване на маси и търговски площи на територията на зеленчуковия и промишления пазар. При индексирането на наемните цените по всички договори за наем, се запазва процентното съотношение между първоначално обявената наемна цена и горницата над нея, която е получена в резултат на наддаване при провеждане на търга или е формирана въз основа на конкурсно предложение.
X. [bookmark: bookmark6][bookmark: bookmark7]РАЗПОЛАГАНЕ НА РЕКЛАМИ
Разполагането на външна реклама, надписи, плакати и други рекламни елементи на територията на Общинския пазар и върху обекти - собственост на дружеството се разрешава по реда и условията на Наредбата за рекламната дейност на територията на община Нова Загора. За издаването на разрешения за разполагане на реклама се изисква становище на управителя.
XI. САНКЦИИ ПРИ НАРУШВАНЕ НА ПРАВИЛНИКА
44. Контролът по изпълнение на Правилника за вътрешния ред, организацията и управлението на "Общински пазари-Н.З." ЕООД, гр. Нова Загора се осъществява от служителите на Дружеството в рамките на предоставените им правомощия.
45. Актовете за установяване на нарушения, за които е предвидена административно-наказателна отговорност се съставят от органите на МВР гр. Нова Загора и лица определени със Заповед на Кмета на Общината по реда определен от ЗАНН.
Ползвателите на търговски маси с абонамент се отстраняват от пазарите в момента на съставяне на протокола за нарушение, а внесената от тях сума остава в полза на "Общински пазари-Н.З." ЕООД като неустойка. Последните се лишават от правото да наемат търговска маса за срок от 1 /един/ месец.
Настоящият Правилник за вътрешния ред, организацията и управлението на „Общински пазари Н.З." ЕООД гр. Нова Загора е приет с Решение №534/20.04.2010 г. и е променен с Решения № 444/27.09.2012 г. и Решение № 264/29.11.2024г. на Общински съвет Нова Загора и влиза в сила от 01.01.2025Г.

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 1 Въвеждане на еврото в Република България влиза в сила от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз, наричано по-нататък „Решение за приемане на еврото", и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз. Официалният валутен курс на лева към еврото е неотменимо фиксираният валутен курс на лева към еврото, определен в Регламент на Съвета, приет в съответствие с чл. 140, параграф 3 от Договора за функционирането на Европейския съюз.
Сумите посочени в евро, влизат в сила от датата определена в Решение на Съвета на Европейския съюз.

[bookmark: _GoBack]ПРИЛОЖЕНИЕ № 1 към т. 43 от Правилника за вътрешния ред по организацията и управлението на „Общински пазари Н.З.” ЕООД гр. Нова Загора.

ЦЕНИ ЗА ПОЛЗВАНЕ НА МАСИ И ТЪРГОВСКИ ПЛОЩИ НА ТЕРИТОРИЯТА НА
ЗЕЛЕНЧУКОВИЯ И ПРОМИШЛЕНИЯ ПАЗАР
	ЗЕЛЕНЧУКОВ ПАЗАР
	ЗОНА
	ЦЕНА В ЛЕВА БЕЗ ДДС
	ЦЕНА В ЛЕВА С
ДДС

	1. За ползване на 1 бр. маса за месец.
	
I

 П 
	  94,00лв./ 48,06   евро

76,00лв./38,86 евро
	
112,80лв./57,67 евро

91,20лв./ 46,63 евро


	2. За ползване на 1 бр. маса за ден.
	          I

 II
	4,50лв./ 2,30 евро
3,80лв./ 1,94 евро

	5,40лв./2,76 евро
       4,56 лв./ 2,33 евро


	3. Търговска площ в района на зеленчуковия пазар за разполагане на собствена масичка през съботния пазарен ден - 1 кв.м.
	
	1,75лв./0,89 евро
	2,10лв./ 1,07 евро

	4. Кошара с площ до 4 кв.м. за продажба на дини, пъпеши и зеле - за 1 месец.
	
	45,83лв./ 23,43 евро
	55,00лв./ 28,12 евро

	5. Свободно място за съхранение за амбалаж с площ до 4 кв.м за 1 месец.
	
	40,00лв./ 20,45 евро
	48,00лв./24,54 евро

	6. Допълнителна търговска площ до ползваната маса или допълнителни съоръжения за продажба на разсад, плодове и зеленчуци - за 1 кв.м на ден.
	I
II
	4,17лв./ 2,13 евро
3,33лв./ 1,70 евро
	5,00лв./ 2,56 евро
4,00лв./ 2,05 евро



*За ползване на маса за половин ден се заплаща 1/2 от посочените цени.
Зони на зеленчуковия пазар:
зона – 32 броя маси, разположени под изграденият навес;
зона – 34 броя маси, разположени извън изграденият навес.





ПРИЛОЖЕНИЕ № 2 към т. 43 от 
Правилника за вътрешния ред по 
организацията и управлението на 
„Общински пазари Н.З.” ЕООД гр. Нова
 Загора.

СТАРТОВИ БАЗИСНИ ЦЕНИ ЗА ОТДАВАНЕ ПОД НАЕМ НА ПОМЕЩЕНИЯ, ПАВИЛИОНИ, ПРАЗНИ МЕСТА
И ТЪРГОВСКИ ПЛОЩИ ПРЕД ТЪРГОВСКИТЕ ОБЕКТИ НА
"ОБЩИНСКИ ПАЗАРИ Н.З.", ЕООД ГР. НОВА ЗАГОРА
Наемните цени на помещения се определят на 1 кв.м реално наета площ (помещенията измерени от вътрешната страна на стените). Наемната цена е различна в зависимост от обекта, в който се намира помещението и от предназначението, за което е обявено за отдаване под наем.
	ОБЕКТ
	МЕСЕЧНА БАЗИСНА НАЕМНА ЦЕНА НА KB. М., БЕЗ ДДС.

	

1.Сграда „Покрит пазар с магазини и офиси” I етаж
	11,70 лв./5,98 евро

	2. Сграда „Покрит пазар с магазини и офиси” II етаж
	7,80 лв./3,99 евро

	3. Сграда „Хале с щандове за търговска дейност”
	10,40 лв./5,32 евро

	4. Модулни магазини по ул.„1 май”
	6,50 лв./ 3,32 евро

	5. Помещение „Летен мини - бар”
	10,00 лв./5,11 евро

	6. Павилиони /тухлени/
	9,10 лв./4,65 евро

	7. Павилиони /дървени/
	7,80 лв./ 3,99 евро

	8. Преместваеми павилиони 
	9,10лв./ 4,65 евро

	9. Помещения за склад 
	5,00лв./ 2,56 евро

	10. Помещения за занаятчийски дейности
	5,20 лв./ 2,66 евро

	11. Празно място за поставяне на временен преместваем павилион.
	7,80 лв./ 3,99 евро

	12. За продажба с лек автомобил, товарен автомобил или ремарке – на ден
	10,00лв./ 5,11 евро

	13. Продажба на кафе от кафе автомати
	50,00лв./ 25,56 евро

	14. Автомати и витрини за продажба на безалкохолни напитки и др. 
	50,00 лв./ 25,56 евро



